MODIFICACIÓN ACORDO DA DELEGACIÓN DE COMPETENCIA DA XUNTA DE GOBERNO LOCAL EN CONCELLEIROS/AS: ÁREA DE XESTIÓN MUNICIPAL E PERSOAL EN MATERIA DE SEGURIDADE E SAÚDE LABORAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/04/2018)

C E R T I F I C O: Que a Xunta de Goberno Local, na sesión ordinaria do 15 de marzo de 2018, adoptou o seguinte acordo: Dáse conta da proposta de data 9/03/18, asinada pola secretaria de Goberno local e o alcalde, que di o seguinte: Examinada a proposta da xefa de Área de Recursos Humanos e Formación de data 22/02/18, Expte.31531/220, conformado polo concelleiro-delegado de Xestión Municipal, Persoal, Patrimonio e Admon. Electrónica, de modificación do réxime de delegación de competencias da Xunta de Goberno Local de data 19 de xuño de 2015 (Expte.74/1102) co seguinte contido: “Visto o réxime de delegacións competenciais existente no Concello de Vigo (decretos da Excma. Alcaldía de 19/06/2015 e 30/12/2016 e Acordos da Xunta de Goberno Local de mesmas datas) consta que parte das competencias legalmente atribuídas á Excma. Alcaldía e á Xunta de Goberno Local atópanse delegadas nos concelleiros/as-delegados/as de Área para a axilidade e mellora da xestión ordinaria interna da Administración. Revisadas as delegacións de competencias da Excma. Alcaldía e da Xunta de Goberno Local indicadas en materia de prevención de riscos laborais, e analizadas polo persoal técnico do SPPRL adscrito á Área de Recursos Humanos e Formación, así como por esta Xefatura de Área, obsérvase que non figuran adecuadamente concretadas as referencia á seguridade e saúde laboral, a excepción das referencias seguintes: (.) 7. En materia de prevención de riscos laborais, informar á Xunta de Goberno Local trimestralmente das estatísticas sobre os índices de absentismo laboral, así como dos accidentes de traballo; vixiar e controlar as condicións de seguridade e hixiene no traballo, presidindo o Comité de Seguridade e Saúde Laboral e designando aos seus membros; e velando polo cumprimento da normativa vixente na materia, ostentando igualmente a competencia en nome do Concello nas relacións coa Inspección de Traballo e coa Autoridade Laboral. (.) 20. Ostentar a representación legal do concello de Vigo nos procedementos que se sigan perante a Inspección de Traballo, Autoridade Laboral e outras administracións públicas en materia laboral, en materia de Seguridade Social e no que respecta á actividade de Prevención de Riscos Laborais.(.)” Primeiro.— Delegar nas Concellerías delegadas dás Áreas delimitadas por Resolución desta Alcaldía de data 19 de xuño de 2015 as atribucións nas condicións particulares que se detallan de seguido: “5. O establecemento e adopción de medidas preventivas e de actuación en materia de prevención de riscos laborais a través de plans, programas, circulares, instrucións e criterios interpretativos, entroutros, agás en materias con reserva regulamentaria.” 7. “Execución dos requirimentos efectuados pola Inspección de Traballo e polas Entidades xestoras e Administración da Seguridade Social (.) e no que respecta á actividade de Prevención de Riscos Laborais (.)”. Dita delegación de competencias (establecemento e adopción de medidas preventivas e de actuación en materia de prevención de riscos laborais) é de difícil cumprimento, tal e como figura recollida, tendo en conta que a Concellería-delegada da Área de Xestión Municipal, Persoal, Patrimonio e Administración Electrónica atópase a idéntico nivel xerárquico que as restantes concellerías-delegadas de Área. Calquera acción destinada á implantación das medidas de prevención ou de protección da seguridade e saúdo do persoal municipal que se propoñan, dirixidas a reducir ou eliminar os riscos laborais detectados debe ser competencia de cada concelleiro/a-delegado/a, con capacidade decisoria e executiva sobre as áreas, servizos e/ou unidades integradas no ámbito competencial ao seu cargo. Segundo a Directiva 89/391/CEE, no seu art.6.3, a) a prevención de riscos laborais debe integrarse en tódolos niveis xerárquicos, polo que existe a obrigatoriedade de inclusión en calquera actividade que se realice ou ordene e en tódalas decisións que se adopten na administración local. O Plan de Prevención do Concello de Vigo actualmente vixente recolle as seguintes responsabilidades para a dirección do Concello de Vigo (Alcaldía e Xunta de Goberno Local): Todo isto sen prexuízo das propias dos Concelleiros-delegados de Área nos termos do disposto nos correspondentes Decretos de Delegación de competencias.” Dispoñer dun réxime de delegacións competenciais en materia preventiva resulta de especial relevancia de cara ás responsabilidades derivadas do incumprimento das obrigas empresariais en materia de seguridade e saúde laborais. Tendo en conta o exposto, así como a circunstancia de que a competencia de organización e xestión de cada concellería corresponde a cada concelleiro-delegado, e en aras de garantir a integración da prevención en tódolos niveis xerárquicos e en cada actuación municipal, de xeito que non podan ser separadas as cuestións de seguridade doutras cuestións que se xestionen en cada área, parece necesario -máis que efectuar unha delegación nun concelleiro/a concreto/a- delegar en cada concelleiro/a-delegado/a de Área as competencias en materia de seguridade e saúde laboral correspondentes á Área da súa competencia. Considerando que a Excma. Alcaldía e Xunta de Goberno Local exercen a superior dirección da política municipal en materia de seguridade e saúde laboral, e vista a asignación de responsabilidades atribuídas a estes órganos no Plan de Prevención do Concello de Vigo; e coa conformidade do Concelleiro-delegado da Área de Xestión Municipal, elévase á Excma. Alcaldía a seguinte “PRIMEIRO.—Modificar o punto Primeiro, V.-”En materia de recursos humanos”, número 5, do Acordo da Xunta de Goberno Local de data 19.06.15, de delegación de competencias da xunta de goberno local nos concelleiros/as delegados/as de área, que literalmente recolle: “5. O establecemento e adopción de medidas preventivas e de actuación en materia de prevención de riscos laborais a través de plans, programas, circulares, instrucións e criterios interpretativos, entroutros, agás en materias con reserva regulamentaria.” Propoñendo en lugar da redacción anterior a seguinte redacción: SEGUNDO.—Engadir aos acordos da Xunta de Goberno Local de 19/06/2015 e 30/12/2016, de delegación de competencias da Xunta de Goberno Local nos concelleiros/as delegados/as de Área, na súa parte final, o seguinte parágrafo de delegacións competenciais nos concelleiros/as delegados/as de Área: TERCEIRO.—Notificar o presente acordo ás Concellerías-delegadas de Área, Titular da Asesoría Xurídica Municipal, Xefaturas de Área, persoal técnico do Servizo Propio de Prevención de Riscos Laborais (Área de Recursos Humanos e Formación) e Secretaria do Comité de Seguridade e Saúde Laboral (CSSSL) aos efectos oportunos.” En aras de impulsar o cumprimento dos principios de eficacia, eficiencia e axilidade na xestión pública no Concello de Vigo, no uso da potestade de dirección do goberno e das organizativas e estruturais que, en relación coa Administración Municipal ostenta esta Alcaldía -art.124.4 da Lei 7/1985, Reguladora das Bases do Réxime Local, e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, formulo á Xunta de Goberno Local a seguinte: Primeiro.— Modificar o punto Primeiro, V.-”En materia de recursos humanos”, número 5, do Acordo da Xunta de Goberno Local de data 19.06.15, de delegación de competencias da xunta de goberno local nos concelleiros/as delegados/as de área, que literalmente recolle: “5. O establecemento e adopción de medidas preventivas e de actuación en materia de prevención de riscos laborais a través de plans, programas, circulares, instrucións e criterios interpretativos, entroutros, agás en materias con reserva regulamentaria.” Propoñendo en lugar da redacción anterior a seguinte redacción: Segundo.— Engadir aos acordos da Xunta de Goberno Local de 19/06/2015 e 30/12/2016, de delegación de competencias da Xunta de Goberno Local nos concelleiros/as delegados/as de Área, na súa parte final, o seguinte parágrafo de delegacións competenciais nos concelleiros/as delegados/as de Área: Terceiro.— Notificar o presente acordo ás Concellerías-Delegadas de Área, Titular da Asesoría Xurídica Municipal, Xefaturas de Área, persoal técnico do Servizo Propio de Prevención de Riscos Laborais (Área de Recursos Humanos e Formación) e Secretaria do Comité de Seguridade e Saúde Laboral (CSSSL) aos efectos oportunos. Dar publicidade do mesmo mediante a súa inserción na Intranet municipal. Cuarto.— Este acordo entrará en vigor no mesmo momento da súa aprobación, sen prexuízo da súa publicación no BOP, na sede electrónica municipal e no Portal de Transparencia do Concello de Vigo, para os efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo Goberno. Quinto.— Deste acordo darase conta de forma individualizada ao Pleno da Corporación ao abeiro do art.38 do RD 2568/1986. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a data da sinatura dixital. CCA/me V. e Pr. O ALCALDE, Abel Caballero Álvarez.